बेनी तथा क्लेयर पति-पत्नी हैं, जिन्हें २०१२ में न्यू यॉर्क पर चितौरी आक्रमण के बाद एक फेंकी हुई चितौरी बंदूक ("आइटम ४७") मिलती है। वे दोनों इसकी सहायता से न्यू यॉर्क में कई बैंको को लूटने की वारदातों को अंजाम देते हैं, जिस कारण वे शील्ड एजेंसी की नज़र में आ जाते हैं। शील्ड एजेंसी तुरंत हरकत में आ जाती है, और एजेंट सिटवेल तथा ब्लेक को उन्हें रोकने का काम सौंपती है। सिटवेल उन दोनों को ट्रेस करता हुआ एक मोटेल में पहुंचता है, जहां उनका सामना होता है। सिटवेल उन दोनों को मारने की बजाय शील्ड में काम करने का आफर देता है। इसके बाद बेनी शील्ड के आर&डी "थिंक-टैंक" में चितौरी तकनीक को 'रिवर्स इंजीनियर' करने लगता है, और क्लेयर एजेंट ब्लेक की असिस्टेंट बन जाती है।


टेलीविज़न श्रृंखला
निर्माण
रिलीस
संक्षेप